Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky  

Spôsob pripomienkového konania	- 	
Počet vznesených pripomienok, z toho zásadných	65  / 5 	
Počet vyhodnotených pripomienok	65 	
Počet akceptovaných pripomienok, z toho zásadných	51  / 3 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	11  / 2 	
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	5 (5o,0z) 	 	 	 	
3 .	Ministerstvo financií Slovenskej republiky 	5 (5o,0z) 	 	 	 	
4 .	Ministerstvo kultúry Slovenskej republiky 	10 (10o,0z) 	 	 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	11 (9o,2z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	5 (4o,1z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	4 (4o,0z) 	 	 	 	
10 .	Ministerstvo zahraničných vecí Slovenskej republiky 	8 (8o,0z) 	 	 	 	
11 .	Ministerstvo práce, sociálnych vecí a rodiny Slovenskej republiky 	5 (4o,1z) 	 	 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	4 (4o,0z) 	 	 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	2 (2o,0z) 	 	 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	 	x 	
25 .	Národná banka Slovenska 	1 (1o,0z) 	 	 	 	
26 .	Podpredseda vlády SR pre ľudské práva a národnostné menšiny 	 	 	 	x 	
27 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
28 .	Najvyšší kontrolný úrad Slovenskej republiky 	 	 	x 	 	
29 .	Najvyšší súd Slovenskej republiky 	 	 	 	x 	
30 .	Generálna prokuratúra Slovenskej republiky 	 	 	x 	 	
31 .	Konfederácia odborových zväzov Slovenskej republiky 	1 (1o,0z) 	 	 	 	
32 .	Asociácia zamestnávateľských zväzov a združení Slovenskej republiky 	 	 	x 	 	
33 .	Úrad na ochranu osobných údajov Slovenskej republiky 	 	 	 	x 	
34 .	Centrum pre medzinárodnoprávnu ochranu detí a mládeže 	 	 	 	x 	
35 .	Ústredie práce, sociálnych vecí a rodiny 	 	 	 	x 	
36 .	Združenie miest a obcí Slovenska 	 	 	 	x 	
37 .	Európske spotrebiteľské centrum 	 	 	 	x 	
38 .	Štátny dopravný úrad 	 	 	 	x 	
39 .	Slovenská asociácia rizikového manažmentu 	 	 	 	x 	
40 .	Odbor verejného obstarávania MŽP SR 	 	 	 	x 	
41 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
42 .	Odbor právnych služieb a odvolacích konaní 	 	 	 	x 	
43 .	Operačné stredisko záchrannej zdravotnej služby 	 	 	 	x 	
44 .	Asociácia záchrannej zdravotnej služby 	 	 	 	x 	
45 .	Žilinský samosprávny kraj 	1 (0o,1z) 	 	 	 	
	SPOLU	65 (60o,5z) 	0 (0o,0z) 	13 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	K úvodnej vete 
Z úvodnej vety je potrebné vypustiť slová „v znení zákona č. 231/2011 Z. z.“ pretože novelou nebolo menené splnomocňovacie ustanovenie.  	O 	N 	Zákonom č. 231/2011 Z. z., ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov bolo menené splnomocňovacie ustanovenie. 	
MV SR 	K § 2 
V § 2 ods. 3 žiadame vypustiť odkaz vrátane poznámky pod čiarou. Navrhované riešenie nie je v súlade s legislatívnymi pravidlami vlády. Text poznámok je potrebné zahrnúť opisným spôsobom do textu paragrafovaného znenia.  	O 	A 	Upravené. 	
MV SR 	K § 4 
V § 4 ods. 2 a 3 odporúčame slovo „nemôže“ nahradiť slovom „nesmie“.  	O 	A 	Upravené. 	
MV SR 	K § 5 
V § 5 žiadame vypustiť odsek 5, pretože vláda nesmie upravovať sama sebe podmienky schvaľovania pomoci nad rámec zákona. Ustanovenie je potrebné preformulovať ako podmienku pre žiadateľa na posúdenie žiadosti ministerstvom.  	O 	N 	Predmetné ustanovenie vychádza zo zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, kde je ustanovená kompetencia vlády SR v prípade schvaľovania návrhu na poskytnutie investičnej pomoci. 	
MV SR 	K § 6 
§ 6 ods. 2 je potrebné vypustiť. Konanie o žiadostiach upravuje zákona v § 13. Ak je to potrebné, možno však v nariadení ustanoviť, že § 4 sa nepoužije, ak ide o žiadosti podané pred účinnosťou tohto nariadenia.  	O 	ČA 	Upravené. 	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy.  	O 	A 	 	
MF SR 	Všeobecne 
Návrh odporúčam prehodnotiť v kontexte s Ústavou SR, pretože by mohol byť posúdený ako nesúladný s jej čl. 2 ods. 2 (§ 5 ods. 5), pretože upravuje konanie štátneho orgánu a s jej čl. 120 (§ 1, § 3 ods. 3, § 5 ods. 3 a 5), pretože môže byť nad rámec splnomocňovacieho ustanovenia vykonávaného zákona. 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) (napr. § 2 ods. 3 zosúladiť s čl. 6 ods. 2 LPV) a s prílohou č. 5 týchto pravidiel (ďalej len „príloha LPV“) (napr. poznámky pod čiarou k odkazom 3, 4 zosúladiť s bodom 22 prílohy LPV, § 5 ods. 2 zosúladiť s bodom 54 prílohy LPV).  	O 	A 	 	
MF SR 	K § 4 
1. V § 4 je vymedzená maximálna výška dotácie, úľavy na dani z príjmu a príspevku na jedno vytvorené nové pracovné miesto. Podľa § 2 ods. 1 zákona č. 561/2007 Z.z. o investičnej pomoci a o zmene a doplnení niektorých zákonov v znení neskorších predpisov je možné poskytnúť investičnú pomoc aj formou prevodu nehnuteľného majetku alebo zámeny nehnuteľného majetku za cenu nižšiu, ako je všeobecná hodnota majetku. 

Z uvedeného dôvodu je potrebné maximálnu výšku štátnej pomoci vymedziť tak, aby zahŕňala aj túto formu investičnej pomoci. 

2. V odseku 2 je potrebné slová „dani z príjmu“ nahradiť slovami „dani z príjmov“ v súlade s terminológiou zákona č. 595/2003 Z.z. o dani z príjmov. 
 	O 	A 	Upravené v § 4 ods. 4, doplnená príloha č. 5. 	
MF SR 	K § 6 
1. Odporúčam preformulovať alebo vypustiť znenie odseku 1, pretože je nezrozumiteľné vo vzťahu k zrušovanému nariadeniu vlády č. 145/2008 Z.z., pričom chýba odôvodnenie tohto ustanovenia v dôvodovej správe. 

2. V odseku 2 odporúčam za slovo „nariadenie“ vložiť slovo „vlády“. 
 	O 	ČA 	Ustanovenie považujeme za dostatočne zrozumiteľné. Zrušované nariadenie vlády č. 145/2008 Z. z., ktorým sa ustanovuje maximálna intenzita investičnej pomoci v jednotlivých regiónoch Slovenskej republiky upravovalo maximálnu intenzitu pomoci v členení NUTS – 2, návrh nariadenia rieši maximálnu intenzitu investičnej pomoci podľa okresov. 	
MK SR 	K vlastnému materiálu - § 1 ods. 1 
1. Odporúčame slová "sa rozdeľujú" nahradiť slovami "sa delia" , alebo slovom "patria". Odporúčame slová "do piatich zón" nahradiť slovami "do nasledovných zón:". 
2. Odporúčame slová "sa delia" resp. "patria" (podľa akceptovania jednej z dvoch odporúčaných alternatív) vložiť za slovo "republiky". 

Odsek 1 po úprave bude znieť takto: 
1. alternatíva - "(1) Okresy Slovenskej republiky sa delia podľa miery nezamestnanosti 1) do nasledovných zón:". 
2. alternatíva - "(1) Okresy Slovenskej republiky patria podľa miery nezamestnanosti 1) do nasledovných zón:". 
 	O 	A 	 	
MK SR 	K návrhu uznesenia vlády SR 
Odporúčame slovo "nariadenie" nahradiť slovom "nariadenia". 	O 	A 	 	
MK SR 	K vlastnému materiálu - § 1 ods. 2 písm. a) až d) 
Odporúčame v § 1 ods. 2 písm. a) až d) slovo "ale" nahradiť slovom "a".  	O 	A 	 	
MK SR 	K vlastnému materiáli - § 2 ods. 1 
Odporúčame § 2 ods. 1 slová "podľa typu v jednotlivých" nahradiť slovami "v zónach podľa § 1 ods. 1". 	O 	A 	 	
MK SR 	K vlastnému materiálu - § 2 ods. 2 
Odporúčame odkaz 2) na poznámku pod čiarou umiesniť za čiarkou. 	O 	A 	 	
MK SR 	K vlastnému materiálu - § 2 ods. 3 
1. Odporúčame odkaz 4) na poznámku pod čiarou umiestniť za čiarkou. 
2. Odporúčame odkaz 3) a odkaz 4) zosúladiť s bodom 21. Prílohy č. 5 k Legislatívnym pravidlám vlády Slovenskej republiky. 	O 	A 	Upravené. 	
MK SR 	K vlastnému materiálu - § 5 ods. 2 
Odporúčame odkaz 7) na poznámku pod čiarou umiestniť za čiarkou. 	O 	A 	 	
MK SR 	K vlastnému materiálu - § 6 ods. 2 
Odporúčame slová "s výnimkou" nahradiť slovom "okrem". 	O 	A 	Upravené. 	
MK SR 	K predkladacej správe - šiesta veta 
Odporúčame v šiestej vete zosúladiť informáciu o vplyve na informatizáciu spoločnosti (uvádza sa, že nebude mať vplyv) s informáciou uvedenou v Doložke vybraných vplyvov (uvádza sa, že bude mať pozitívny vplyv). 	O 	A 	Upravené. 	
MK SR 	K dôvodovej správe - všeobecná časť 
Odporúčame v prvej vete slová „zákona č. 231//2011 Z. z.“ nahradiť slovami „zákona č. 231/2011 Z. z.“. 	O 	A 	Upravené. 	
MDVaRR SR 	 
1. V predkladacej správe odporúčame upraviť vplyv navrhovanej právnej úpravy na informatizáciu spoločnosti v súlade s doložkou vybraných vplyvov. 	O 	A 	Upravené. 	
MDVaRR SR 	 
2. V predkladacej správe odporúčame upraviť znenie posledného odseku v súlade s čl. 18 ods. 4 písm. f) Legislatívnych pravidiel vlády Slovenskej republiky. 	O 	A 	 	
MDVaRR SR 	 
3. V § 1 žiadame určiť rozhodujúci termín uplatnenia rozdelenia okresov vo vzťahu na termín poskytnutia investičnej pomoci žiadateľovi. 
Túto pripomienku považuje ministerstvo za zásadnú. 
Odôvodnenie: 
Navrhované rozdelenie okresov podľa § 1 neupravuje termín, ktorý je rozhodujúci pre určenie zaradenia okresu pre poskytnutie investičnej pomoci žiadateľovi. V období od podania žiadosti o poskytnutie investičnej pomoci žiadateľom ku dňu vydania rozhodnutia o poskytnutí investičnej pomoci, alebo k inému termínu, môže dôjsť ku zmene podmienok zaradenia daného okresu. Najmä pri uplatňovaní ustanovení odseku 2. 
 	Z 	A 	Upravené v § 1 ods. 3. 
Rozporové konanie uskutočnené dňa 14. 9. 2011, rozpor odstránený. 	
MDVaRR SR 	 
4. Znenie ustanovenia § 2 ods. 3 odporúčame upraviť v súlade s čl. 6 ods. 2 Legislatívnych pravidiel vlády Slovenskej republiky. Poznámky pod čiarou k odkazom 2 a 3 odporúčame upraviť v súlade s 22. bodom prílohy č. 5 k Legislatívnym pravidlám vlády Slovenskej republiky. 	O 	A 	Upravené. 	
MDVaRR SR 	 
5. V § 5 ods. 2 odporúčame slová „§ 2 až § 4“ nahradiť slovami „§ 2 až 4“. 	O 	A 	 	
MDVaRR SR 	 
6. Znenie § 5 ods. 5 písm. a) žiadame nahradiť znením: 
„a) spĺňa ku dňu podania žiadosti podmienky zákona,“. 
Túto pripomienku považuje ministerstvo za zásadnú. 
Odôvodnenie: 
V § 5 ods. 5 je uvedené, že „vláda Slovenskej republiky poskytnutie investičnej pomoci schváli, ak investičný zámer bude realizovaný v zóne A podľa § 1 ods. 1 písm. a) a žiadateľ podľa písm. ods. 5 písm. a) má predpoklad splniť podmienky zákona“. 
Navrhovaným znením nie je upravený spôsob preukázania tohto predpokladu, t.j. či je preukázanie splnenia tejto požiadavky povinnosťou žiadateľa, alebo vlády Slovenskej republiky. V § 13 ods. 1 zákona č. 561/2007 Z. z. je upravená povinnosť žiadateľa spĺňať podmienky na poskytnutie investičnej pomoci podľa tohto zákona a podľa osobitných predpisov (nie predpoklad splnenia podmienok zákona). 
 	Z 	A 	Upravené. 
Rozporové konanie uskutočnené dňa 14. 9. 2011, rozpor odstránený. 	
MDVaRR SR 	 
7. V § 6 ods. 2 odporúčame slová „s výnimkou“ nahradiť slovom „okrem“. 	O 	A 	 	
MDVaRR SR 	 
8. Prílohy č. 1 až 4 odporúčame doplniť o ich názvy podľa textu ustanovení § 2 a 4.  	O 	N 	Text návrhu nariadenia považujeme za dostatočne jasný a nepovažujeme za potrebné uvádzať k jednotlivým prílohám ich názvy.  	
MDVaRR SR 	 
9. V prvom odseku všeobecnej časti dôvodovej správy odporúčame slová „561/207“ nahradiť slovami „561/2007“. 	O 	A 	Upravené. 	
MDVaRR SR 	 
10. V osobitnej časti dôvodovej správy K § 1 je uvedené rozdelenie „regiónov“ v závislosti od miery nezamestnanosti, zatiaľ čo v § 1 návrhu nariadenia je uvedené rozdelenie „okresov“ SR podľa miery nezamestnanosti. Tieto pojmy nie sú synonymom. 	O 	A 	 	
MDVaRR SR 	 
11. V návrhu nariadenia sa opakovane uvádza pojem „región“ bez jeho vymedzenia, alebo uvedenia odkazu na § 2 zákona č. 539/2008 Z. z. o podpore regionálneho rozvoja, resp. Vyhlášky Štatistického úradu Slovenskej republiky č. 438/2004 Z. z., ktorou sa vydáva klasifikácia štatistických územných jednotiek. 	O 	A 	Upravené. 	
MPRV SR 	K § 1 ods. 1 
1. Úvodnú vetu odporúčame upraviť nasledovne: 

„Okresy Slovenskej republiky podľa miery nezamestnanosti1) za predchádzajúci kalendárny rok sa rozdeľujú do piatich zón“. 

2. V písmenách a) až e) slová „priemeru nezamestnanosti“ nahradiť slovami „priemernej miery nezamestnanosti“. 

Odôvodnenie: 

- je potrebné určiť referenčné obdobie na posúdenie miery nezamestnanosti v danom okrese, 

- na vyjadrenie percentuálneho podielu evidovaných uchádzačov o zamestnanie na ekonomicky aktívnom obyvateľstve sa používa termín „miera nezamestnanosti“. 	O 	A 	 	
MPRV SR 	Všeobecne 
Odporúčame zvážiť rozdeľovanie investičnej pomoci podľa vyšších územných celkov a maximálnu podporu orientovať na Banskobystrický a Prešovský VÚC.  	O 	N 	Cieľom návrhu nariadenia vlády je diferencovať maximálnu intenzitu investičnej pomoci podľa okresov v závislosti od miery evidovanej nezamestnanosti. 	
MPRV SR 	K § 3 ods. 3 
Slová „poskytnutá podľa odsekov 2 a 3“ nahradiť slovami „poskytnutá podľa odsekov 1 a 2“. 	O 	A 	 	
MPRV SR 	K prílohám 
Z dôvodu prehľadnosti príloh odporúčame uviesť v každej prílohe jej názov.  	O 	N 	Text návrhu nariadenia považujeme za dostatočne jasný a nepovažujeme za potrebné uvádzať k jednotlivým prílohám ich názvy.  	
MPRV SR 	Všeobecne k obsahu návrhu 
1. Nesúhlasíme s navrhnutým princípom členenia intenzity investičnej pomoci podľa NUTS 2, pretože predložený návrh zakladá nespravodlivosť v poskytovaní pomoci. 

Príklad : Priemyselný podnik so sídlom v NUTS 2 – Stredoslovenský kraj, okres Žilina (zóna D) bude možné podľa návrhu podporiť v intenzite 35 % investičného zámeru lebo podľa navrhovaného princípu susedí s okresmi nachádzajúcimi sa v zóne s vyššou mierou nezamestnanosti (C) ale rovnako bude podporený (35 % hodnoty investičného zámeru) aj podnik nachádzajúci sa v NUTS 2 – Západoslovenský kraj, okres Nové Zámky (zóna C) lebo takýto podnik bude preradený do zóny B. 

Žiadame prepracovať Prílohu č. 1 s uvedením intenzity podpory podľa jednotlivých okresov. 

2. V § 1 ods. 1 návrhu nariadenia vlády sa uvádza rozdelenie okresov podľa zón s mierou nezamestnanosti v jednotlivých intervaloch. Nie sú riešené limitné hodnoty 75, 01% nezamestnanosti, 100, 01 % nezamestnanosti, 125, 01 % nezamestnanosti, 150, 01 % nezamestnanosti. 

3. Návrh nariadenia neuvažuje s možnosťou pomoci, ak je sídlo podniku v NUTS 2 – Západoslovenský kraj (menšia intenzita pomoci) a priemyselná prevádzka, ktorá má byť predmetom podpory a rozvoja zamestnanosti bude v NUTS 2 – Východoslovenský kraj. 

4. Z návrhu nariadenia vlády nevyplýva, aká miera nezamestnanosti, ku ktorému dátumu bude rozhodujúca pre zaraďovanie podnikov do jednotlivých kategórii podpôr. 

5. Nie je jasný dôvod vyššej intenzity pomoci v rámci jednej zóny medzi priemyselným odvetvím a cestovným ruchom, nakoľko priemyselné odvetvie s tvorbou vyššej pridanej hodnoty a s vyššou kvalifikovanou silou by si zaslúžilo vyššiu pomoc. 
 	Z 	N 	Rozpor odstránený na úrovni ministrov. 	
MO SR 	K § 1 odsek 1  
1. Uvádzaciu vetu odporúčame upraviť takto: „Okresy Slovenskej republiky patria podľa miery nezamestnanosti1) do piatich zón“. 
2. V písmene a) odporúčame slová „nad 150,01 %“ nahradiť slovami „vyššou ako 150 %“. 
3. V písmene b) odporúčame slová „od 125,01 % do 150,00 %“ nahradiť slovami „vyššou ako 125 %, najviac 150 %“. 
4. V písmene c) odporúčame slová „od 100,01 % do 125,00 % “ nahradiť slovami „vyššou ako 100 %, najviac 125 %“. 
5. V písmene d) odporúčame slová „od 75,01 % do 100,00 %“ nahradiť slovami „75 % a vyššou, najviac 100 %“. 
6. V písmene e) odporúčame slová „do 75,00 %“ nahradiť slovami „nižšou ako 75 %“. 
	O 	A 	 	
MO SR 	K § 1 odsek 2  
1. V uvádzacej vete odporúčame vypustiť slovo „príslušný“ z dôvodu nadbytočnosti. 
2. V písmenách a) až d) odporúčame slovo „ale“ nahradiť slovom „a“. 
3. V písmene b) odporúčame slová „do zóny B alebo zóny A“ nahradiť slovami „do zóny B alebo A“. 
4. V písmene c) odporúčame slová „do zóny C alebo zóny B alebo zóny A“ nahradiť slovami „do zóny C, B alebo A“ a slová „do zóny B alebo zóny A“ nahradiť slovami „do zóny B alebo A“. 
5. V písmene d) odporúčame slová „do zóny D alebo zóny C alebo zóny B alebo zóny A“ nahradiť slovami „do zóny D, C, B alebo A“ a slová „do zóny C alebo zóny B alebo zóny A“ nahradiť slovami „do zóny C, B alebo A". 
 	O 	A 	 	
MO SR 	K § 2 
1. Za slová „podľa typu“ odporúčame doplniť text, ktorý vysvetlí, o aký typ ide. 
2. Pojmy „high-tech sektor“ a „sieťová externalita“ odporúčame definovať osobitným ustanovením a nie poznámkou pod čiarou. V nadväznosti na to odporúčame zrušiť poznámky pod čiarou k odkazu 3 a 4. 
 	O 	A 	Upravené. 	
MO SR 	K § 6  
V odseku 2 odporúčame za slovom „konania“ doplniť, o aké konania sa jedná. 
	O 	A 	 	
MZV SR 	k dôvodovej správe - A. Všeobecná časť 
v 8. odseku odporúčame zmeniť slovosled nasledovne: 
"V okresoch, kde je priemerná miera evidovanej nezamestnanosti nižšia ..." (ďalej podľa návrhu) 	O 	A 	Upravené. 	
MZV SR 	k predkladacej správe 
v 2. odseku odporúčame zmeniť slovosled nasledovne: 
"Podľa článku 107 ods. 3 písm. a) Zmluvy o fungovaní Európskej únie sú na čerpanie..." (ďalej podľa návrhu) 	O 	A 	 	
MZV SR 	k predkladacej správe 
v 3. odseku odporúčame zmeniť slovosled nasledovne: 
"S cieľom ... Slovenskej republiky v závislosti od priemernej miery evidovanej nezamestnanosti rozdeľujú do piatich zón." 	O 	A 	 	
MZV SR 	k predkladacej správe 
v 4. odseku odporúčame nahradiť slovo "diferencované" slovom "diferencovane" 	O 	A 	 	
MZV SR 	k predkladacej správe 
V 5. odseku odporúčame v 4. riadku nahradiť slovo: 
- "formou" slovom "forma" a 
- "nebude" nahradiť slovom "nebudú". 
Prípadne odporúčame preformulovať odsek nasledovne: 
"V okresoch, kde je priemerná miera nezamestnanosti nižšia ako priemer nezamestnanosti v Slovenskej republike sa investičná pomoc formou dotácie na obstaraný dlhodobý hmotný majetok a dlhodobý nehmotný majetok a investičná pomoc formou príspevku na vytvorené nové pracovné miesta pre investičné zámery patriace do odvetví piemyselnej výroby a cestovného ruchu nebudú poskytovať." 	O 	A 	Upravené. 	
MZV SR 	k predkladacej správe 
v 6. odseku odporúčame nahradiť slovné spojenie "nebude mať vplyv" slovom "ani" 	O 	A 	Upravené. 	
MZV SR 	k § 4 odseku 2 a 3 
odporúčame v texte odsekov nahradiť slovo "nemôže" slovom "nesmie" 	O 	A 	Upravené. 	
MZV SR 	k § 6 ods. 2 
odporúčame v texte slovo "s výnimkou" nahradiť slovom "okrem" 	O 	A 	Upravené. 	
MPSVR SR 	K Prílohe č. 4 
Maximálnu výšku príspevku na jedno vytvorené pracovné miesto v cestovnom ruchu 
v jednotlivých zónach zásadne žiadame zosúladiť s § 53d zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a znížiť s prihliadnutím na reálne náklady práce na zamestnanca v odvetví ubytovacích a stravovacích služieb nasledovne: 

Západné 
Slovensko Cestovný ruch 
Zóna A 7 000 eur 
Zóna B 5 000 eur 
Zóna C 3 000 eur 
Zóna D neposkytuje sa* 
Zóna E neposkytuje sa* 

Stredné 
Slovensko Cestovný ruch 
Zóna A 9 000 eur 
Zóna B 7 000 eur 
Zóna C 4 000 eur 
Zóna D neposkytuje sa* 
Zóna E neposkytuje sa* 

Východné 
Slovensko Cestovný ruch 
Zóna A 9 000 eur 
Zóna B 7 000 eur 
Zóna C 4 000 eur 
Zóna D neposkytuje sa* 
Zóna E neposkytuje sa* 

* § 53d ods. 2 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. 
Odôvodnenie: 
Podľa posledných dostupných údajov Štatistického úradu Slovenskej republiky boli celkové mesačné náklady práce na zamestnanca v odvetví ubytovacích a stravovacích služieb v roku 2009 v Slovenskej republike vo výške 638,87 Eur. Celkové náklady práce na zamestnanca v porovnaní s mesačnej mzdou na 1 zamestnanca pred zdanením vrátane povinných odvodov sú navýšené o nepovinné príspevky na zákonné poistenie platené zamestnávateľom, sociálne dávky, príspevky na zákonné poistenie učňov, sociálne výhody, náklady na školenie zamestnancov, poplatky a sankcie súvisiace so mzdami a zmenšené o subvencie. Vychádzajúc z údajov Štatistického úradu Slovenskej republiky o celkových mesačných nákladoch práce na zamestnanca navrhovanú maximálnu výšku príspevku na jedno vytvorené pracovné miesto v cestovnom ruchu považujeme za nadhodnotenú. 
 	Z 	A 	Upravené. 
Rozporové konanie uskutočnené dňa 14. 9. 2011, rozpor odstránený. 	
MPSVR SR 	K predkladacej správe 
Odporúčame v prvom odseku predkladacej správy vypustiť slová „a predkladá sa ako iniciatívny návrh.“ 
Odôvodnenie: 
Predloženie návrhu nariadenia vlády Slovenskej republiky, ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci 
a miery nezamestnanosti v okresoch podľa jednotlivých regiónov Slovenskej republiky vyplýva z § 18 ods. 1 zákona č. 561/2007 Z. z. o investičnej pomoci a o zmene a doplnení niektorých zákonov v znení zákona č. 231//2011 Z. z. 
 	O 	A 	Upravené. 	
MPSVR SR 	K poznámke pod čiarou k odkazu 3) a 4) 
Odporúčame vypustiť poznámku pod čiarou k odkazu 3) a 4). Zároveň odporúčame doplniť vysvetlenie pojmu high-tech sektorov do dôvodovej správy alebo uviesť priamo do textu návrhu nariadenia vlády Slovenskej republiky. Rovnako odporúčame vysvetlenie pojmu sieťových externalít uviesť do textu návrhu nariadenia vlády Slovenskej republiky. 
Odôvodnenie: 
Legislatívnotechnická pripomienka. 
 	O 	A 	Upravené. 	
MPSVR SR 	K § 5  
Dovoľujeme si upozorniť, že podmienky podľa § 5 ods. 5 kedy vláda Slovenskej republiky schváli poskytnutie investičnej pomoci by mali byť zadefinované v zákone č. 561/2007 Z. z. o investičnej pomoci a o zmene a doplnení niektorých zákonov v znení zákona č. 231//2011 Z. z. 
Odôvodnenie: 
Z dôvodu účelnosti. 
 	O 	N 	Predmetné ustanovenie vychádza zo zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, kde je ustanovená kompetencia vlády SR v prípade schvaľovania návrhu na poskytnutie investičnej pomoci. 	
MPSVR SR 	K Prílohe č. 1  
Maximálnu intenzitu investičnej pomoci v cestovnom ruchu odporúčame uviesť v rovnakej výške ako pre priemyselnú výrobu. 
Odôvodnenie: 
Zosúladenie s uvedeným v predkladacej správe, kde je deklarované zachovanie princípu vyššej miery pomoci investičným zámerom s vyššou pridanou hodnotou. V podporovaných oblastiach cestovného ruchu nemožno predpokladať dosiahnutie pridanej hodnoty v takej výške, ako pri technologických centrách a centrách strategických služieb, pričom navrhovaná maximálna intenzita investičnej pomoci je vo všetkých troch oblastiach zhodná. 
 	O 	A 	Upravené. 	
ÚV SR 	K materiálu, § 1 (1) 
Odporúčame ešte viac diferencovať okresy podľa miery nezamestnanosti a väčšiu podporu zamerať na okresy s vyššou mierou. Navrhujeme: 
- zóna A: okresy nad 175 % priemernej miery nezamestnanosti 
- zóna B: okresy nad 150 %do 175 % priemernej miery nezamestnanosti 
- zóna C: okresy nad 125 % do 150 % priemernej miery nezamestnanosti 
- zóna D: okresy nad 100 % do 125 % priemernej miery nezamestnanosti 
- zóna E: okresy do 100% priemernej miery nezamestnanosti. 
Súčasne odporúčame doplniť aj časové hľadisko: ako dlho túto mieru nezamestnanosti dosahujú (napr. .... mesiacov v období roka predchádzajúceho žiadosti ap.), aby bolo oprávnené ich zaradenie do danej zóny. 
Zdôvodnenie: Oceňujeme snahu predkladateľa o podrobnejšie rozdelenie okresov podľa miery nezamestnanosti. Rozdiely sú však vo väčšom rozptyle, najslabšie okresy dosahujú aj viac ako 200 % priemeru SR. Vyššiu podporu treba nasmerovať do slabších okresov. 
	O 	ČA 	Doplnil sa rozhodujúci termín uplatnenie rozdelenia okresov vo vzťahu na termín poskytnutia investičnej pomoci žiadateľovi v § 1 ods. 3. 	
ÚV SR 	K materiálu, § 1 (2) 
Odporúčame zvážiť, či vôbec použiť toto kritérium. Za úvahu stojí uplatniť ho len ako podporné pri rozhodovaní medzi viacerými možnosťami investičnej pomoci v danej lokalite. 
Zdôvodnenie: Škála kombinácií nie je vyčerpávajúca. V niektorých prípadoch môže dôjsť k zvýhodneniu okresu / okresov pri súčasnom znevýhodnení iného okresu / iných okresov. 
 	O 	N 	Cieľom kritéria je zohľadniť „spádovosť“ okresov, vytvárané pracovné miesta v priamej súvislosti s investičným zámerom sú obsadzované aj z iných okresov. 	
ÚV SR 	K uzneseniu 
Odporúčame doplniť povinnosť plnenia nariadenia zo strany zainteresovaných ministerstiev v bode B. a nadväzne zmeniť súčasný bod B. na bod C.: 
B. ukladá 
podpredsedovi vlády a ministrovi dopravy, výstavby a regionálneho rozvoja 
podpredsedovi vlády a ministrovi práce, sociálnych vecí a rodiny 
podpredsedovi vlády a ministrovi financií 
ministrovi hospodárstva 
B.1 zabezpečiť v okruhu svojej pôsobnosti plnenie nariadenia 
T: priebežne, vyhodnocovať ročne k 30. septembru 
Zdôvodnenie: potreba zabezpečiť vyhodnocovanie plnenia nariadenia. 
 	O 	N 	Nepovažujeme za potrebné doplniť uznesenie o povinnosť plnenia nariadenia vlády zo strany zainteresovaných ministerstiev, nakoľko nariadenie rieši maximálnu intentitu investičnej pomoci a jej výšku. Poskytovanie investičnej pomoci rieši zákon č. 561/2007 Z. z. o investičnej pomoci a o zmene a doplnení niektorých zákonov, z ktorého vyplývajú povinnosti pre poskytovateľov investičnej pomoci.  	
ÚV SR 	k celému návrhu 
Poznamenávame, že v kompletnom materiáli na stiahnutie vo formáte .zip sa nachádza nesprávny „vlastný materiál.pdf“ (vložený je materiál k hospodárskej mobilizácii).  	O 	A 	 	
ŠÚ SR 	K materiálu 
Odporúčame odkazy uvádzať za interpunkčnými znamienkami. 
	O 	A 	 	
ŠÚ SR 	K § 6 ods. 2 
Odporúčame slová „s výnimkou“ nahradiť slovom „okrem“. 
 	O 	A 	 	
ÚNMS SR 	poznámkam pod čiarou č. 3 a 4 
Navrhujeme vypustiť, resp. zosúladiť s bodom 21. legislatívnotechnických pokynov, podľa ktorého v poznámke pod čiarou nemožno uvádzať predpisy, ktoré neboli vyhlásené v zbierke zákonov alebo publikované v Úradnom vestníku Európskych spoločenstiev alebo Úradnom vestníku Európskej únie (prípustnou výnimkou je len ak sa v poznámke pod čiarou odkazuje na technickú normu).  
	O 	A 	Upravené. 	
NBS 	 
Dovoľujeme si upozorniť na tieto rozpory: 

1. Podľa predkladacej a dôvodovej správy sa v okresoch s nízkou nezamestnanosťou nebude poskytovať investičná pomoc formou dotácie na obstaraný majetok a na vytvorené pracovné miesta v odvetví cestovného ruchu. Prílohy č.2 a č.4 však túto pomoc umožňujú. 

2. Deklarovaný princíp vyššej intenzity pomoci pre stredné a východné Slovensko nie je dodržaný v prílohe č.2 v odvetví priemyselnej výroby, pričom v iných odvetviach a iných prílohách je uplatňovaný. Porušený je tým princíp zvýhodnenia investícií do menej rozvinutých regiónov a do odvetví s vyššou pridanou hodnotou. 
	O 	A 	Upravené. 	
OAP SVL ÚV SR 	K § 5 návrhu nariadenia: 
V § 5 ods. 5 návrhu nariadenia je ustanovené, že „vláda Slovenskej republiky poskytnutie investičnej pomoci schváli“. Upozorňujeme predkladateľa, že v predmetnom ustanovení ide o ukladanie povinnosti a povinnosť nie je možné ukladať nariadením vlády. Vyplýva to z čl. 13 Ústavy Slovenskej republiky, podľa ktorého povinnosti možno ukladať zákonom alebo na základe zákona, v jeho medziach a pri zachovaní základných práv a slobôd, medzinárodnou zmluvou podľa čl. 7 ods. 4, ktorá priamo zakladá práva a povinnosti fyzických osôb alebo právnických osôb, alebo nariadením vlády podľa čl. 120 ods. 2 (teda aproximačným nariadením vlády SR). Z uvedeného dôvodu žiadame z § 5 ods. 5 vypustiť povinnosť uloženú vláde Slovenskej republiky a predmetné ustanovenie preformulovať tak, aby sa ním neukladala povinnosť.  	O 	N 	Predmetné ustanovenie vychádza zo zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, kde je ustanovená kompetencia vlády SR v prípade schvaľovania návrhu na poskytnutie investičnej pomoci. 	
OAP SVL ÚV SR 	K doložke zlučiteľnosti:  
V bode 3 doložky zlučiteľnosti žiadame uviesť správne publikačný zdroj a názov oznámenia Komisie 97/C209/03 a usmernenia 2007/C 141/03, a to nasledovne: 
„Oznámenie Komisie o prvkoch štátnej pomoci pri predaji pozemkov a budov verejnoprávnymi orgánmi (97/C 209/03) (Mimoriadne vydanie Ú. v. EÚ, kap. 8/zv. 1)“, 
„Usmernenia pre národnú regionálnu pomoc na roky 2007-2013 (2006/C 54/08) (Ú. v. EÚ C 54, 4.3.2006)“. 
	O 	A 	Upravené. 	
KOZ SR 	Stanovisko KOZ SR k nariadeniu vlády SR ktorým sa ustanovuje maximálna intenzita investičnej pomoci a výška investičnej pomoci 
KOZ SR k „Návrhu nariadenia vlády Slovenskej republiky, ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky“ nemá zásadné pripomienky. 	O 	A 	 	
ŽSK 	Prílohy č. 1 - 4 
Prílohy č. 1 - 4 – intenzita a výška – navrhujeme prehodnotiť zadefinovaný prístup a odstupňovanie výšky a intenzity investičnej pomoci s ohľadom na definované zóny (podľa miery nezamestnanosti) pre technologické centrá a centrá strategických služieb, resp. vypustiť odstupňovanie pre tento typ investičných zámerov. 

Zdôvodnenie: 

Definované odstupňovanie má určitý význam a opodstatnenie pri investičných zámeroch pre priemyselnú výrobu, resp. cestovný ruch, ale jeho uplatňovanie pre technologické centrá, resp. centrá strategických služieb nepovažujeme za vhodné. 
Regióny s vyššou nezamestnanosťou často nedisponujú predpokladmi potrebnými pre lokalizáciu uvedených investičných zámerov (potrebná kvalifikačná štruktúra; blízkosť a zázemie napr. univerzitných pracovísk a pod.), a preto pri lokalizácii a podpore týchto typov investičných zámerov odporúčame zvažovať širšie súvislosti a špecifické, miestne (regionálne) predpoklady a danosti. 
 	Z 	N 	Cieľom návrhu je diferencovať maximálnu intenzitu investičnej pomoci v závislosti od priemernej miery evidovanej nezamestnanosti. 
Maximálna intenzita pomoci pre investičné zámery spĺňajúce definičné znaky technologických centier a centier strategických služieb, je znížená v zóna D o 15 percentuálnych bodov a v zóne E o 10 percentuálnych bodov.